1. REZUMAT NETEHNIC

1.1. Descriere

1.1.1. Localizarea activitatii

Ferma de creştere a porcilor DORIPESCO PROD este amplasată la sud-est de comuna Crizbav, în apropierea limitei dintre comuna Crizbav şi comuna Hălchiu, pe partea stângă a DC 39, cu acces din DC 39 Satu Nou - Crizbav prin DE 631/2 şi DE 628/7, judeţul Braşov.

Distanta fata de cea mai apropiata zona locuita (Crizbav) este de aproximativ 1,6 km.

Comuna Crizbav este o comună situata in centrul [judetului Brasov](http://ro.wikipedia.org/wiki/Jude%C8%9Bul_Bra%C8%99ov" \o "Județul Brașov), care are în componentă satele: [Crizbav](http://ro.wikipedia.org/wiki/Crizbav,_Bra%C8%99ov) (resedintă) si Cutus. Este situată la 24 km de municipiul Brasov, în partea sudică a muntilor Persani. Comuna apartine regiunii istorice Tara Bârsei si se află la 10 km de DN 13 si la 6 km de DN 1.

Comuna Crizbav se învecinează:

* la nord cu comunele Comăna si Măierus;
* la est cu comuna Feldioara;
* la sud cu comuna Hălchiu;
* la vest cu comunele Dumbrăvita si Părău.

Suprafaţa comunei Crizbav este de 5313 ha (din care 128 ha intravilan si 5185 ha extravilan), iar populaţia numără 2600 locuitori.



Amplasamentul fermei de porci are urmatoarele vecinatati:

* **Nord**: teren agricol, Ferma de porci SC prodrefra SRL (la cca. 200 m), la 1,5 km se afla paraul Crizbav, iar la o distanta de aproximativ 1,6 km se afla satul Crizbav;
* **Sud**: teren agricol, la cca. 1200 m se afla paraul Hopsu (afluent al paraului Homorod – Ciucas), la o distanta de cca. 3,5 km se afla complexul piscicol Dumbravita, iar la o distanta de aproximativ 3,2 km se afla Satu Nou;
* **Vest**: drum de exploatare DE 628/9, teren agricol, la cca. 2000 m padure;
* **Est**: drum de exploatare DE 628/7, teren agricol.

Distanta între ferma de crestere si ingrasare a porcilor şi cele mai apropiate asezări umane învecinate asigură o zonă de protecţie fata de acestea.

**Figura nr. 1: Amplasarea in zona a fermei de porci DORIPESCO PROD**



**3,5 km**

**1,6 km**

**3,2 km**

Pe amplasamentul cu suprafata totala de 16275 m2 sunt urmatoarele obiective:

* 4 hale identice cu dimensiunile: L = 56 m; l = 12,5m;
* O nouă hală de îngraşare P (hala 5) cu capacitatea de 1285 capete suine pe serie, cu L=56m şi l=18,66m cu acoperiş în două ape, cameră de tratament şi siloz de furajare
* Clădire îngrijitori cu suprafaţa construită de 27,04 mp, regim de înălţime P, compusa din: birou, vestiar, grup sanitar;
* Post de transformare 20/0,4 kV de 63 kVA ;
* Incinta dezinfectie rutiera ;
* Gospodarie de apa compusa dintr-un put forat de adancime H=85 m, instalatie hidrofor si doua revervoare pentru inmagazinarea apei cu V = 3000 l fiecare;
* 4 silozuri de furaje, capacitate 15 tone fiecare;
* Bazin etans vidanjabil cu V = 11,9 m3, pentru colectarea apelor uzate menajere;
* Bazin pentru colectarea intermediara a dejectiilor V = 180 m3;
* Laguna de stocare dejectii si-a marit capacitatea, bazinul existent s-a prelungit

cu lăţimea de 4 m iar capacitatea de stocare s-a mărit până la 6779,50 mc.

* 2 foraje pentru monitorizarea calitatii apelor subterane;
* Platforme betonate pentru asigurarea accesului la silozurile de furaje şi pentru activităţile curente ale fermei;
* Retele de alimentare cu apa, canalizare, electricitate.

Localizarea amplasamentului fermei de porci DORIPESCO PROD este prezentată în planurile anexate.

1.1.2. Proprietatea actuala

Terenul aferent obiectivului, în suprafaţă de 16275 mp, este proprietatea persoanelor fizice Crizbăşan Emanoil Dorin şi Crizbăşan Simona, cu drept de superficie catre SC DORIPESCO PROD SRL conform Contractului de superficie autentificat cu nr. 2888/09.08.2013.

1.1.3. Categoria de activitate si operatorul

Principalul obiectiv de activitate al S.C. DORIPESCO PROD S.R.L îl constituie acvacultura in ape dulci, dar la sediul secundar din Comuna Crizbav, desfasoara activitatea de crestere si ingrasare a porcilor.

***Denumirea unităţii*:** S.C. DORIPESCO PROD S.R.L.

***Adresa sediului societăţii*:** Comuna Hălchiu, str. Bisericii, nr. 224, jud. Brasov ;

***Adresa activitatii*:** Comuna Crizbav, judeţul Brasov, nr. cad. 103703.

***Amplasament*:** Ferma de porci a SC DORIPESCO PROD SRL este situata in comuna Crizbav, judetul Brasov, pe partea stângă a DC 39, cu acces din DCL 39 Satu Nou - Crizbav prin DE 631/2 şi DE 628/7.

***Certificat de înmatriculare*:** J08/812/1995

***Cod unic de inregistrare*:** 7626266

***Cod CAEN (sediu secundar)*:** 0146 – Cresterea porcinelor

***Tel./fax*:** 0268.481.581, 0268.481.682

***e-mail:*** office@doripesco.ro

***Reprezentant:*** Director General, ing. Crizbăşan Dorin Emanoil

#### Desi, proiectul initial in baza caruia APM Brasov a emis Decizia etapei de incadrare nr. 632/I din 27.11.2013 si Autorizatia de mediu nr. 179/25.07.2014, prevad o capacitate a fermei de 1960 capete/ciclu, prin reorganizarea spatiului din interiorul halelor, respectand normele de bunastare a animalelor, capacitatea fermei a fost marila la 3368 capete/ciclu (vezi Anexa nr. 1).

|  |  |  |
| --- | --- | --- |
| **Cod NOSE-P** | **Procese NOSE-P alocate pe grupe NOSE-P** | **Cod SNAP 2** |
| 110.04 | Fermentaţie enterică | 1004 |
| 110.05 | Managementul dejecţiilor animaliere | 1005 |

Conform prevederilor Regulamentului (CE) al Parlamentului European şi al Consiliului nr. 166/2006 privind înfiinţarea Registrului European al Poluanţilor Emişi şi Transferaţi şi modificarea directivelor Consiliului 91/689/CEE şi 96/61/CE, pentru activitatea de creştere a porcilor desfăşurată de operatorul S.C DORIPESCO PROD SRL în instalaţia situată in comuna Crizbav, judetul Brasov, autoritatea locală pentru protecţia mediului raportează Secretariatului Tehnic pentru elaborarea Registrului poluanţilor emişi din cadrul Serviciului de control al poluării industriale, din cadrul autorităţii centrale, datele de emisie în factorii de mediu aer şi apă, pentru toţi poluanţii pentru care valorile de prag specificate în Anexa A2 a Regulamentului (CE) al Parlamentului European şi al Consiliului nr. 166/2006, sunt depăşite.

1.2. Conformarea cu cerintele BAT

Tehnicile folosite in ferma DORIPESCO PROD respecta cerintele BAT (cele mai bune tehnici disponibile), astfel:

**Tehnici de management**

Desi nu s-a implementat inca un Sistem de Management de Mediu conform ISO 14001/ 1996, conducerea SC DORIPESCO PROD SRL este preocupata sa asigure dotarea si functionarea instalatiilor IPPC pe care le are in exploatare in conditiile protejarii mediului ca intreg astfel incat sa se respecte toate cerintele legislatiei nationale. In cadrul fermei este desemnata o persoana care raspunde de aspectele privind protectia mediului.

**Materii prime si materiale**

Cu exceptia motorinei folosita pentru functionarea generatorului electric de avarie si a substantelor utilizate pentru dezinfectia halelor, celelalte materii prime si materiale nu sunt periculoase nici prin compozitia chimica si nici prin modul de depozitare.

**Folosirea apei**

Sunt in uz toate tehnicile BAT de evitare a pierderilor de apa atat in ce priveste consumul biologic cat si a apei folosite pentru spalarea si igienizarea halelor. Sistemul de adapare a animalelor este complet automatizat. Sistemul este prevazut cu filtru cu manometru pentru evitarea blocarii, regulator de presiune, by pass pentru activarea dozatorului de medicamente, dozator de medicamente. Tevile si piesele de legatura sunt din otel inoxidabil. Adaparea se face cu cate doua adapatori in fiecare boxa.

Intrucat colectarea dejectiilor se face in canalele colectoare de sub pardoseala iar evacuarea dejectiilor se face gravitational si prin pompare, curatirea generala a halelor si canalelor colectoare se face cu masina de spalat sub presiune, dupa fiecare ciclu de productie.

**Adapostirea animalelor**

Animalele sunt adapostite in 4 hale in care spatiul este impartit in boxe comune prin elemente metalice. Boxele au podele acoperite complet cu grătare din beton. Dejectiile se aduna in canalele amplasate sub pardoseala. Sistemul de pardoseala si de colectare a dejectiilor este BAT asigurand acelasi consum de energie ca si sistemul de referinta si o reducere a emisiilor de amoniac fata de sistemul de referinta de 25%.

Se intentioneaza punerea in funsctiune si a halei 5 cu capacitatea de 185 capete pe serie.

Sistemul de adapostire este similar celui recomandat de BREF ILF in sectiunea 4.6.1.1 pentru porcii grasi.

Sistemul de ventilatie este total mecanizat si in intregime nou iar instalatia pentru controlul microclimatului (temperatura, umiditate, ventilatie in functie de varsta/greutate corporala si anotimp) asigura controlul tuturor parametrilor. Echipamentul pentru controlul microclimatului este conform cu standardele UE si BAT.

**Tehnici de nutritie**

Toate halele sunt echipate cu instalatii tehnologice automatizate pentru furajare. Se aplica tehnica de furajare BAT care inseamna cantitate si compozitie a furajului in sistem diferentiat pe categorii de animale si faze biologice. Se utilizeaza nutret combinat pe baza de cereale, srot, PVM (premix vitamino-minerale). Atat continutul de proteina cruda si fosfor in furaje cat si cantitatea zilnica de hrana administrata sunt conforme cu cerintele BAT.

**Managementul dejectiilor**

Dejectiile si apa de spalare se colecteaza in canalele amplasate sub pardoseala. Periodic canalele colectoare se golesc, iar dejectiile amestecate cu apa uzata sunt depozitate intr-o laguna si utilizate in agricultura dupa mineralizare.

Managementul dejectiilor se realizeaza in conformitate cu prevederile BREF ILF sectiunile 4.9.7, 5.2.5, 5.2.6, 5.2.2. Pentru toate categoriile de porci BAT este sistemul de evacuare frecventa a dejectiilor.

**Controlul emisiilor**

Principalele emisii sunt reprezentate de pierderile de amoniac si gaz metan in atmosfera, care rezulta din procesele metabolice si din degradarea excretiilor de balegar si urina. Sursele de emisii in atmosfera sunt halele de productie si sistemul de management al dejectiilor.

Emisiile de azot se pot minimiza doar prin respectarea cerintelor BAT pentru constructia halelor, adapostirea animalelor in boxe, compozitia hranei si modul de administrare a acesteia, colectarea/ transferul/ tratarea/ stocarea si eliminarea dejectiilor. Dupa cum s-a prezentat mai sus tehnicile utilizate in ferma DORIPESCO PROD pentru adapostirea si furajarea animalelor sunt conforme cu cerintele BAT, rezultand astfel ca atat productia de azot si fosfor cat si emisiile de amoniac din hale sunt cele mai mici posibile. Deoarece tehnica adoptata pentru tratarea dejectiilor influenteaza si marimea emisiilor de amoniac din activitatea de management a dejectiilor, au fost analizate mai multe variante (vezi sectiunea 4.2.4).

Emisiile fugitive de poluanti in ape subterane sau pe sol sunt anihilate prin tehnicile folosite pentru etansarea tuturor traseelor de canalizare sau a structurilor care contin dejectii.

**Mirosuri**

Mirosurile sunt generate in principal de emisiile de amoniac si vor fi minime in conditiile in care si emisiile de amoniac sunt reduse. Emisiile secundare de hidrogen sulfurat genereaza de asemenea mirosuri dar, in conditiile respectarii cerintelor BAT de adapostire a animalelor, cum este cazul fermei DORIPESCO PROD, aceste emisii sunt nesemnificative fiind sub limita de detectie chiar si in interiorul halelor.

**Deseuri**

Pe langa dejectiile lichide, principelele deseuri periculoase sunt cele sanitar veterinare: ambalaje de la medicamente si vaccinuri si cadavre de animale. Acestea se elimina in afara fermei conform normelor sanitar-veterinare. Cadavrele de animale predau la firme specializate in eliminarea lor.

**Energie**

Controlul microclimatului (temperatura, umiditate, ventilatie) asigura folosirea eficienta a energiei electrice si termice in conformitate cu cerintele BAT.

**Accidente**

Masurile luate pentru intretinerea si exploatarea tuturor instalatiilor, inclusiv a celor de colectare si transport a dejectiilor, asigura prevenirea accidentelor de tip industrial. Conform planului de prevenire si interventie in caz de poluari accidentale, se vor intreprinde urmatoarele actiuni: inspectarea periodica a starii impermeabilizarii si observarea eventualelor infiltratii, golirea periodica a canalelor, supravegherea nivelului apei in canale si inceperea golirii acestora daca se atinge nivelul de garda.

**Zgomot**

Se respecta recomandarile BAT (privind transportul si descarcarea hranei, incarcarea animalelor trimise la sacrificare, folosirea masinii de spalat sub presiune, manipularea dejectiilor, instalarea si functionarea ventilatoarelor, functionarea celorlalte utilaje) pentru reducerea zgomotului specific si mentinerea acestuia in limitele acceptate.

**Monitorizare**

Monitorizarea este de asemenea in conformare cu cerintele BREF. Se pastreaza urmatoarele inregistrari si evidente curente:

1. numarul /efectivul de animale la fiecare data de intrare/iesire
2. greutatea corporala la fiecare data de intrare/iesire
3. cantitatile de nutret intrate la fiecare data de intrare
4. reteta nutretului combinat este pastrata la ferma DORIPESCO PROD.

Consumul de apa se inregistreaza cu ajutorul unui debitmetru / apometru montat la instalatia de alimentare cu apa. La sediul firmei se pastreaza evidenta consumului lunar de energie pe total amplasament DORIPESCO PROD.

Actiunea de monitorizare a emisiilor semnificative de poluanti (amoniac, protoxid de azot si metan) are in vedere nu masurarea ci estimarea acestora prin calcul conform celor prezentate in Anexa 2 la acest document. Se vor raporta anual cantitatile de emisii care depasesc valorile prag prevazute in Regulamentul (CE) al Parlamentului European şi al Consiliului nr. 166/2006 pentru a fi incluse in Registrul European al Poluanţilor Emişi şi Transferaţi.

**Scoaterea din functiune**

Activitatea desfasurata nu este de natura sa conduca la poluarea chimica a amplasamentului. De asemenea, pe amplasament nu exista zone de depozitare a deseurilor periculoase.

Pentru incetarea activitatii se are in vedere redarea amplasamentului intr-o stare care sa permita utilizarea sa in viitor. In acest scop s-a elaborat Planul de inchidere a instalatiei care se bazeaza pe elementele identificate in Raportul privind situatia de referinta anexat.

**Reglementarile privind protectia habitatelor**

Pe amplasament si in imprejurimile acestuia nu exista specii de plante sau animale protejate.

**Evaluarea impactului**

Singurul impact potential este cel asupra calitatii aerului si se datoreaza in special emisiei de amoniac din halele de productie si din depozitarea dejectiilor. Pe langa efecte asupra sanatatii receptorilor umani, amoniacul conduce si la producerea mirosurilor neplacute.

**Concluzii**

Urmare a aplicarii tehnicilor BAT pentru sistemul de adapostire, sistemul de tratarea a dejectiilor cat şi pentru nutritia animalelor şi cu un management adecvat al activitatii per ansamblu, activitatea desfasurata de SC DORIPESCO PROD SRL la ferma de crestere a porcilor nu va avea un impact negativ semnificativ asupra mediului si poate primi autorizatia integrata de mediu.

1.3. Prezentarea condiţiilor prezente ale amplasamentului, inclusiv poluarea istorică

Amplasamentul analizat a avut destinatie agricola inainte de construirea fermei de porci.

Din analiza apei subterane si a solului de pe amplasament nu au fost constate efecte ale unor poluari.

1.3.1. Calitatea solului

Pentru determinarea calitatii solului de pe amplasament inainte de inceperea activitatii, au fost prelevarea de probe de sol din zona portii de acces in ferma (coordonate STEREO x = 537415, y = 477864) si a lagunei (coordonate STEREO x = 537297, y = 477819).

S-au analizat urmatorii indicatori: pH, Azot Kjeldahl, Ptot, COT, Hidrocarburi totale, Cu si Cr.

Comparand rezultatele obtinute cu limitele prevazute de Ordinul MAPPM nr. 756/1997 rezultă următoarele:

* Concentratiile de Total hidrocarburi de petrol si Cu se situeaza sub valoarea normala;
* Concentratia de Cr se situeaza intre valoarea normala si pragul de alerta.

Conform aprecierilor cuprinse în „Chimia Sanitară a Mediului”, gradul de poluare a solului cu Carbon organic total (COT) s-a împărțit în 4 categorii și anume:

- sol nepoluant 0-1%;

- sol usor poluat 1-3%;

- sol mijlociu poluat 3-4%;

- sol puternic poluat 4-6%.

1.3.2.Calitatea apelor subterane

Pentru determinarea calitatii apelor subterane de pe amplasamentul fermei au fost prelevatre si analizate probe de apa din cele 2 foraje de monitorizare.

1.4. Alternative principale studiate

Inca de la faza de proiectare au fost analizate alternative referitoare la:

* amplasarea fermei;
* capacitatea fermei;
* tehnicile BAT utilizate privind adapostirea porcilor, furajarea, managementul dejectiilor, eficienta energetica.

Astefel, ferma a fost amplasata la o distanta optima de zonele locuite, pe o directie nesemnificativa a vantului.

Capacitatea fermei s-a stabilit prin utilizarea la maxim a spatiului disponibil, cu respectarea normelor privind bunastarea animalelor.